CELEX: 32017D0976
Language: hu
Date: 2017-06-07 00:00:00
Title: A Bizottság (EU) 2017/976 végrehajtási határozata (2017. június 7.) a tallinni repülőtéren (AS Tallinna Lennujaam) bizonyos földi kiszolgálási szolgáltatások nyújtásához kapcsolódó, a 96/67/EK tanácsi irányelv 9. cikke szerinti mentesítési határozat jóváhagyásáról (az értesítés a C(2017) 3798. számú dokumentummal történt)

9.6.2017   
            
            
               HU
            
            
               Az Európai Unió Hivatalos Lapja
            
            
               L 146/150
            
         A BIZOTTSÁG (EU) 2017/976 VÉGREHAJTÁSI HATÁROZATA
   (2017. június 7.)
   a tallinni repülőtéren (AS Tallinna Lennujaam) bizonyos földi kiszolgálási szolgáltatások nyújtásához kapcsolódó, a 96/67/EK tanácsi irányelv 9. cikke szerinti mentesítési határozat jóváhagyásáról
   
      
         (az értesítés a C(2017) 3798. számú dokumentummal történt)
      
   
   (Csak az észt nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közösségi repülőterek földi kiszolgálási piacára való bejutásról szóló, 1996. október 15-i 96/67/EK tanácsi irányelvre (1), és különösen annak 9. cikke (5) bekezdésére,
   mivel:
   1.   AZ ÉSZT KÖZTÁRSASÁG KORMÁNYA ÁLTAL BEJELENTETT MENTESÍTÉSI HATÁROZAT
   
   
               (1)
            
            
               2017. február 14-i e-mailjükben és a Bizottság által 2017. március 7-én kézhez vett levelükben az észt hatóságok a 96/67/EK irányelv (továbbiakban: „az irányelv”) 9. cikkének (3) bekezdése szerint bejelentették az Észt Köztársaság kormányának a tallinni repülőtérre vonatkozó, az irányelv 9. cikke (1) bekezdésének b) pontja alapján hozott mentesítési határozatát.
            
         
               (2)
            
            
               A mentesség értelmében a repülőtér-irányító szervezet (Tallinn Airport Ltd.) – a 100 %-os tulajdonában lévő Tallinn Airport GH Ltd társaságon keresztül – kizárólagos jogot szerez arra, hogy a tallinni repülőtéren harmadik felek részére biztosítsa az irányelv mellékletének 3. és 5. pontjában említett következő szolgáltatásokat: poggyászkezelés és előtéri kezelés. A mentességet az irányelv 9. cikke (1) bekezdésének b) pontja alapján kétéves, 2017. május 15-étől2019. május 14-ig tartó kezdeti időszakra ítélik oda. Továbbá az észt hatóságok úgy határoztak, hogy a helyszűke jelentette problémák megoldásához és a további piacnyitás lehetővé tételéhez várhatóan szükséges időre figyelemmel az irányelv 9. cikkének (6) bekezdése alapján 2019. május 15-étől2021. május 14-ig további kétéves időszakra meghosszabbítják ezt az időszakot.
            
         
               (3)
            
            
               Az irányelv 9. cikke (5) bekezdésének megfelelően a Bizottság az értékelés tervezetéről konzultált az észt kormánnyal.
            
         2.   A JELENLEGI HELYZET A TALLINNI REPÜLŐTÉREN
   
   
               (4)
            
            
               mivel az éves utasforgalom a közelmúltban átlépte az irányelv 1. cikkének (2) bekezdésében előírt 2 milliós küszöböt, a tallinni repülőtér az irányelvnek, valamint az abban foglalt, a földi kiszolgálási piac megnyitásával kapcsolatos kötelezettségeknek a hatálya alá tartozik.
            
         
               (5)
            
            
               Ami a poggyászkezelést illeti, a tallinni repülőtér a terminál központi részének alagsori szintjén található egyetlen utasterminállal és egyetlen poggyászválogató létesítménnyel rendelkezik a helyben feladott és az átrakandó poggyász számára.
            
         
               (6)
            
            
               Noha a földi kiszolgálás piacához való általános hozzáférés teljes mértékben liberalizált, a helyszűke miatt jelenleg a repülőtér az egyetlen szolgáltató, amely leányvállalatán keresztül poggyászkezelési és előtéri kezelési tevékenységeket végez.
            
         
               (7)
            
            
               A tallinni repülőtér jelenleg fejlesztés alatt áll. A fejlesztéseket 2010-ben tervezték meg, és eredetileg nem számoltak a földi kiszolgálási piac megnyitásával. Mivel azonban a repülőtér forgalma elérte a 2 millió utast, az irányelv a repülőtérre alkalmazandóvá vált, az építési terveket pedig ennek megfelelően felülvizsgálták illetve kifejezetten a földi kiszolgálás piacának megnyitására irányuló beruházásokat irányoztak elő. A repülőtér beruházási tervekkel rendelkezik mind az eredeti tervek végrehajtására, ami a terveknek megfelelően halad, mind a kifejezetten a földi kiszolgálási piacnak a következő években való megnyitását szolgáló építési tervek végrehajtására; eközben minimálisra csökkenti az építési munkálatok során az utasokat érintő kellemetlenségeket azáltal, hogy biztosítja a működés folyamatosságát, amelyre mindenképpen szükség lesz, hiszen az utasforgalom várhatóan növekedni fog, különösen az EU következő, 2017. július 1-tőldecember 31-ig tartó észt elnöksége idején.
            
         
               (8)
            
            
               Az infrastruktúra fejlesztése terén a tallinni repülőtéren a következő jelentős beruházási projektek zajlanak vagy állnak küszöbön:
               
                           —
                        
                        
                           A repülőgép-forgalmi terület fejlesztésére irányuló projekt 2016–2020-ban;
                        
                     
                           —
                        
                        
                           Az utasterminál déli szárnyának kibővítése 2016–2019-ben;
                        
                     
                           —
                        
                        
                           A parkoló megépítése (az utasterminál-projekt része) 2017-ben;
                        
                     
                           —
                        
                        
                           A földi kiszolgálási piac megnyitását célzó beruházások 2019–2021-ben.
                        
                     
         3.   KONZULTÁCIÓ AZ ÉRDEKELTEKKEL
   
   
               (9)
            
            
               Az irányelv 9. cikke (3) bekezdésének megfelelően a Bizottság az Európai Unió Hivatalos Lapjának 2017. március 29-i kiadásában (2) közzétette az észt hatóságok által bejelentett mentesítési határozatot, és felkérte az érdekelt feleket, hogy tegyék meg észrevételeiket.
            
         
               (10)
            
            
               A Bizottság észrevételeket kapott egy légitársaság-szövetségtől, amely – az észt kormány álláspontjával szemben – azzal érvelt, hogy a jelenlegi infrastruktúrában a helyszűke nem olyan mértékű, amely akadályozná a Tallinn Airport Ltd-t abban, hogy megoldást találjon legalább egy további szolgáltató befogadására. A légitársaság-szövetség azt állítja, hogy a múltban már előfordult, hogy hosszabb időszakon keresztül több vállalat nyújtott földi kiszolgálást a tallinni repülőtéren.
            
         4.   A MENTESSÉG ÉRTÉKELÉSE AZ IRÁNYELV RENDELKEZÉSEINEK FÉNYÉBEN
   
   
               (11)
            
            
               Az észt hatóságok mentesítési határozatukat az irányelv 9. cikke (1) bekezdésének b) pontja alapján hozták, amely a tagállamok számára lehetővé teszi, hogy a rendelkezésre álló hely vagy kapacitás bizonyos korlátai miatt a 6. cikk (2) bekezdésében említett kategóriák közül egyet vagy többet egyetlen szolgáltatónak tartsanak fenn (3). A jelen ügyben az észt hatóságok a 9. cikk (2) bekezdése alapján meghatározták a mentesítési határozat által érintett kategóriákat. Az érintett kategóriák az irányelv mellékletének 3. és 5. pontjában említett poggyászkezelés és előtéri kezelés; a földi kiszolgálás összes többi kategóriájához nem korlátozott a hozzáférés a tallinni repülőtéren.
            
         
               (12)
            
            
               Az Észt Köztársaság elsősorban az alábbi okból adta meg a mentességet: a tallinni repülőtéren a jelenlegi hely- és kapacitáskorlátok miatt nincs lehetőség arra, hogy a fent említett szolgáltatáskategóriák tekintetében (kivétel: ételek és italok szállítása, légi járműre történő felrakása és lerakodása a légi járműről) további földi kiszolgálók lépjenek be az építkezési munkálatok ideje alatt, melyek lezárultával viszont a piacot teljes mértékben meg lehet majd nyitni az előtéri kezelési és poggyászkezelési tevékenységek terén. Különösen a következőket kell megemlíteni:
               
                           —
                        
                        
                           A jelenlegi poggyászválogató eszköz elhelyezkedése és mérete miatt nem áll rendelkezésre elegendő hely további poggyászkezelést végző szolgáltatók részére. A munkaterület korlátozott és szűk, és a jelenlegi szolgáltató számára is nehéz a poggyászkocsikkal manőverezni, különösen csúcsidőszakban. A jelenlegi poggyászválogató úgy helyezkedik el, hogy nem lehet új területekre kiterjeszteni, ami azt jelenti, hogy ha megnyitnák a piacot egy második poggyászkezelő vállalat számára, jelentős munkálatokra lenne szükség ahhoz, hogy egy külső területen új poggyászválogató épülhessen.
                        
                     
                           —
                        
                        
                           A légi járművek állóhelyének közelében nincs elég hely ahhoz, hogy egy második előtéri kezelő vállalat további új berendezéseket tudjon ott elhelyezni. A földi kiszolgáláshoz szükséges géppark és a poggyászkocsik számára fenntartott jelenlegi állóhelyek kihasználtsága már most is maximális mind a forgalmi előtéren, mind az utasforgalmi épület galériája alatt. A helyszűke kezelése a jelenlegi szolgáltató számára még nagyobb kihívást jelent télen, amikor a szűkös parkolóterületen hóeltakarító és -szállító szolgálati járművek is parkolnak. Ráadásul e berendezések elhelyezésére sem külön hangárok, sem garázsok nem állnak rendelkezésre. Mivel a parkoló befogadóképességének növelése az utasforgalmi épület közelében fizikailag lehetetlen, jelenleg nincs mód arra, hogy megnyissák a piacot egy második földi kiszolgáló számára, illetve jelentős munkálatokra lenne szükség új létesítmények építéséhez.
                        
                     
         
               (13)
            
            
               Először is, a Bizottság úgy véli, hogy a poggyászkezelési terület szűkös, mivel 72 méter hosszú, 13 méter széles és 1,9 méter magas, ami nem elegendő ahhoz, hogy egy második poggyászkezelést végző szolgáltató is elférjen ott. Másodszor, tekintettel az irányelv 9. cikkének első bekezdésére, amely a rendelkezésre álló hely vagy kapacitás zsúfoltságból vagy a helykihasználás fokából eredő sajátos korlátaira utal, a Bizottság megjegyzi, hogy a tallinni repülőtéren az említett helyzet három rövid ideig tartó csúcsidőszakban alakul ki, amelyek során számos berendezést korlátozott időn belül, a jelenlegi helyszűke mellett kell üzembe helyezni. Harmadszor, a helyszűke nem orvosolható gyorsan és egyszerűen a létesítmény jelenlegi területének bővítésével, mivel a körülötte lévő terület be van építve. Végül pedig, jelenleg nem áll rendelkezésre elegendő hely egy további poggyászkezelő berendezéseinek és személyzetének elhelyezésére.
            
         
               (14)
            
            
               Ami az előtéri kezelést illeti, a Bizottság megjegyzi továbbá, hogy először is, a légi járművek állóhelyének közelében nincs elég hely ahhoz, hogy egy második előtéri kezelő további berendezéseket tudjon ott elhelyezni. Másodszor, a földi kiszolgáláshoz szükséges géppark és a poggyászkocsik számára fenntartott jelenlegi állóhelyek kihasználtsága már most is maximális mind a forgalmi előtéren, mind az utasforgalmi épület galériája alatt. Harmadszor, a tallinni repülőtéren a helyszűke kezelése a jelenlegi szolgáltató számára még nagyobb kihívást jelent télen, amikor a szűkös parkolóterületen hóeltakarító és -szállító szolgálati járművek is parkolnak. Negyedszer, e berendezések elhelyezésére sem külön hangárok, sem garázsok nem állnak rendelkezésre. Végül, mivel a parkoló befogadóképességének növelése az utasforgalmi épület közelében fizikailag lehetetlen, jelenleg nincs mód arra, hogy megnyissák a piacot egy második földi kiszolgáló számára, illetve jelentős munkálatokra lenne szükség új létesítmények építéséhez.
            
         
               (15)
            
            
               A légitársaságok szövetségének azon állításával kapcsolatban, hogy korábban több vállalat nyújtott földi kiszolgálást a tallinni repülőtéren, a Bizottság megjegyzi, hogy az Észtország által 1998 óta benyújtott információk alapján a tallinni repülőtéren a repülési műveletek száma több mint 50 %-kal, az utasok száma pedig 300 %-kal nőtt, miközben a poggyászkezelésre és az előtéri kezelésre szolgáló terület mérete változatlan maradt. A forgalom megnövekedése miatt tehát csökkent a rendelkezésre álló tér. A légitársaságok szövetsége nem fejtette ki, hogy a jelenlegi körülmények között egy másik földi kiszolgálást végző vállalat hogyan végezhetné az előtéri kezelést és a poggyászkezelést.
            
         
               (16)
            
            
               A fent említett helyszűke orvoslása érdekében az észt hatóságok részletes tervet nyújtottak be az infrastruktúra kibővítésére annak érdekében, hogy lehetővé tegyék egy másik előtéri kezelést és poggyászkezelést végző szolgáltató belépését, és eleget tegyenek az irányelv által előírt piacnyitás mértékének. A mentesség 2021-ben jár le, és ez egybeesik a piac megnyitását lehetővé tévő építkezési munkálatok befejezésének tervezett időpontjával.
            
         
               (17)
            
            
               Ezzel kapcsolatban a Bizottság megjegyzi, hogy a tallinni repülőtér által végrehajtandó három projekt hozzájárulna a földi kiszolgálási piac megnyitásához az alábbiak szerint:
               
                           —
                        
                        
                           A repülőgép-forgalmi terület fejlesztésére irányuló projekt (2016–2020): a tallinni repülőtér további jégmentesítési területet fog építeni a kifutópályától keletre, és északi irányba bővíteni fogja az „A” területet. E projekt megvalósítása lehetővé tenné egy második földi kiszolgálást végző vállalat számára, hogy belépjen a földi kiszolgálás piacára, és jégmentesítést, illetve előtéri kezelést végezzen.
                        
                     
                           —
                        
                        
                           Az utasterminál déli szárnyának kibővítése (2016–2019): nő a repülőtéren feladott poggyászt vizsgáló röntgensugaras poggyászvizsgáló gépek kapacitása és további öltözők épülnek a földi kiszolgáló személyzet számára, mindez lehetővé teszi egy második földi kiszolgálást végző vállalat számára, hogy belépjen a földi kiszolgálás piacára.
                        
                     
                           —
                        
                        
                           A parkoló megépítése (2017–2018): bővítésre kerül a második földi kiszolgálást végző vállalat dolgozóit kiszolgáló parkoló.
                        
                     
         
               (18)
            
            
               A fenti megfontolások és a rendelkezésére álló információk alapján a Bizottság úgy ítéli meg, hogy az észt hatóságok bizonyították, hogy a repülőtér földi kiszolgálásával foglalkozó részlegén kívül a fent leírt építési projektek befejezéséig nem lehet egy második poggyászkezelő külső vállalkozás számára a repülőtéri tevékenységet lehetővé tenni.
            
         
               (19)
            
            
               A Bizottság figyelembe vette továbbá, hogy a tallinni repülőtéren a poggyászkezelés és az előtéri kezelés kivételével a piac nyitva áll valamennyi földi kiszolgálási kategória tekintetében, hogy a mentességek által biztosított korlátozások megkülönböztetéstől mentesen alkalmazandók valamennyi (potenciális) földi kiszolgálóra (a repülőtér földi kiszolgálással foglalkozó szolgálata kivételével), és hogy eddig egyetlen földi kiszolgáló vagy repülőtér-használó sem kérelmezte, hogy előtéri kezelési vagy poggyászkezelési tevékenységeket végezhessen a tallinni repülőtéren.
            
         
               (20)
            
            
               A 9. cikk (1) bekezdésének b) pontja, amely egyetlen szolgáltató számára biztosítja a szolgáltatások nyújtását, nem alkalmazható két évnél hosszabb ideig, és ez az időszak legfeljebb két évvel hosszabbítható meg. Ez az a keret, amelyen belül az észt hatóságok megadták a mentességet. A mentesség meghosszabbítását a mentesítési határozatról szóló értesítéssel egy időben jelentették be, és azt a Bizottság a jelenlegi eljárás és e határozat alkalmazási körében elemezte.
            
         
               (21)
            
            
               Végül, különösen a tallinni repülőtér jelenlegi helyzetét, a mentesítések tárgyi és időbeli hatályát, valamint a meglévő korlátok megszüntetését célzó intézkedéseket figyelembe véve a Bizottság úgy ítéli meg, hogy a mentesítések az irányelv 9. cikke (2) bekezdése második albekezdésének értelmében nem sértik indokolatlanul ezen irányelv céljait, nem eredményezik a földi kiszolgálók és/vagy a saját kiszolgáló repülőtér-használók közötti verseny torzulását és körük nem tágabb a szükségesnél.
            
         
               (22)
            
            
               Ez a határozat nem sérti az Európai Unió működéséről szóló szerződés 102. cikkét, amely a belső piaccal összeegyeztethetetlennek minősíti és megtiltja egy vagy több vállalkozásnak a belső piacon vagy annak jelentős részén meglévő erőfölényével való visszaélését, amennyiben ez hatással lehet a tagállamok közötti kereskedelemre.
            
         5.   KÖVETKEZTETÉS
   
   
               (23)
            
            
               Ezért a Bizottság által elvégzett vizsgálat eredményeinek fényében és az Észt Köztársasággal folytatott konzultációt követően az ezen tagállam által az irányelv 9. cikke (1) bekezdésének b) pontja alapján hozott, a tallinni repülőtérre vonatkozó, a Bizottság részére e-mailben 2017. február 14-én, levélben pedig 2017. március 7-én bejelentett mentesítési határozatot jóvá kell hagyni.
            
         
               (24)
            
            
               E határozat rendelkezései összhangban vannak az irányelv 10. cikkében említett tanácsadó bizottság véleményével,
            
         ELFOGADTA EZT A HATÁROZATOT:
   1. cikk
   Az Észt Köztársaságnak a Bizottság részére e-mailben 2017. február 14-én, levélben pedig 2017. március 7-én bejelentett, a tallinni repülőtérre vonatkozó, a 96/67/EK irányelv 9. cikke (1) bekezdésének b) pontja alapján hozott mentesítési határozatát a Bizottság jóváhagyja.
   2. cikk
   Ennek a határozatnak az Észt Köztársaság a címzettje.
   
      Kelt Brüsszelben, 2017. június 7-én.
      
         
            a Bizottság részéről
         
         Violeta BULC
         
            a Bizottság tagja
         
      
   
   
      (1)  HL L 272., 1996.10.25., 36. o.
   
   
      (2)  HL C 98., 2017.3.29., 3. o.
   
   
      (3)  Az irányelv 6. cikkének (2) bekezdése a következőképpen rendelkezik: „A tagállamok korlátozhatják azon jóváhagyott szolgáltatók számát, amelyek a földi kiszolgálás alábbi fajtái alá tartozó szolgáltatásokat nyújthatják:
   
               —
            
            
               poggyász kezelése,
            
         
               —
            
            
               a forgalmi előtéren előforduló feladatok,
            
         
               —
            
            
               üzemanyag és olaj kezelése,
            
         
               —
            
            
               áru- és postai küldemények kezelése, ezen belül az áruk és postai küldemények fizikai kezelése, függetlenül attól, hogy azok bejövők, kimenők vagy azokat a repülőtéri forgalmi épület és a repülőgép között kell továbbítani.
            
         Nem korlátozhatják azonban ezt a számot úgy, hogy az a földi kiszolgálás minden egyes fajtája esetében kettőnél kevesebb legyen.”